./data/phi0474/phi016/phi0474.phi016.perseus-lat2.xml
sed pleni omnes sunt				libri, plenae sapientium voces, plena exemplorum vetustas; quae iacerent in tenebris				omnia, nisi litterarum lumen accederet  quam multas nobis				imagines non solum ad intuendum verum etiam ad imitandum fortissimorum virorum				expressas scriptores et Graeci et Latini reliquerunt! quas ego mihi semper in				administranda re publica proponens animum et mentem meam ipsa cogitatione hominum				excellentium conformabam